CELEX: 32022R0005
Language: bg
Date: 2022-01-04 00:00:00
Title: Регламент за изпълнение (ЕС) 2022/5 на Комисията от 4 януари 2022 година за изменение за 325-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда

5.1.2022   
               
               
                  BG
               
               
                  Официален вестник на Европейския съюз
               
               
                  L 1/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/5 НА КОМИСИЯТА
         от 4 януари 2022 година
         за изменение за 325-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даеш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на посочения регламент.
                  
               
                     (2)
                  
                  
                     На 29 декември 2021 г. Комитетът по санкциите към Съвета за сигурност на Организацията на обединените нации реши да добави две вписвания в списъка на лицата, групите и образуванията, спрямо които следва да се прилага замразяването на средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено.
                  
               
                     (4)
                  
                  
                     За да се гарантира ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 януари 2022 година.
            
               
                  За Комисията,
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            
                        1)
                     
                     
                        В приложение I към Регламент (ЕО) № 881/2002, в частта „Физически лица“, се добавя следното вписване:
                        „Ashraf Al-Qizani (изписване на оригиналния език: أشرف القيزاني) (надеждни псевдоними: а) Ashraf al-Gizani; б) Abu ‘Ubaydah al-Kafi; в) Achref Ben Fethi Ben Mabrouk Guizani; г) Achraf Ben Fathi Ben Mabrouk Guizani). Дата на раждане: 5.10.1991 г. Място на раждане: El Gouazine, Dahmani, провинция Le Kef, Тунис. Гражданство: тунизийско. Национален идентификационен номер: 13601334, Тунис. Друга информация: Старши член на Ислямска държава в Ирак и Леванта (ИДИЛ), включена в списъка като Ал Кайда в Ирак. Вербувал за ИДИЛ и инструктирал физически лица да извършват терористични актове в онлайн видеа. Дата на определянето по член 7г, параграф 2, буква и): 29.12.2021 г.“
                     
                  
                        2)
                     
                     
                        В категорията „Юридически лица, групи и образувания“ от приложение I към Регламент (ЕО) № 881/2002 се добавя следното вписване:
                        „Jund Al-Khilafah in Tunisia (JAK-T) (изписване на оригиналния език: جند الخلافة في تونس) (псевдоними: а) ИДИЛ-Тунис; б) ИДИЛ-провинция Тунис; в) войни на халифата; г) Jund al-Khilafa; д) Jund al Khilafah; е) Jund al-Khilafah fi Tunis; ж) войни на халифата в Тунис; з) Tala I Jund al-Khilafah; и) авангард на войните на халифата; й) Даиш Тунис; к) Ajnad). Друга информация: Създадена през ноември 2014 г. Свързана с Ислямска държава в Ирак и Леванта, включена в списъка като Ал Кайда в Ирак. Дата на определянето по член 7г, параграф 2, буква и): 29.12.2021 г.“